**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2014 M. gruodžio**

**18 D. SPRENDIMO NR. T1-377 „****DĖL PAVADINIMŲ GATVĖMS SUTEIKIMO, GATVIŲ GEOGRAFINIŲ CHARAKTERISTIKŲ PAKOREGAVIMO IR PLUNGĖS RAJONO SAVIVALDYBĖS TARYBOS 2010 M. LIEPOS 1 D. SPRENDIMO NR. T1-139 „DĖL PAVADINIMŲ GATVĖMS SUTEIKIMO“ 13. 2. PUNKTO PRIPAŽINIMO NETEKUSIU GALIOS“ PAKEITIMO**

2021 m. lapkričio 25 d. Nr. T1-290

Plungė

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsnio antrąja pastraipa, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 5 ir 6 punktų nuostatomis bei atsižvelgdama į Plungės rajono savivaldybės administracijos Žymių žmonių, istorinių datų, įvykių įamžinimo ir gatvių pavadinimų suteikimo komisijos 2021 m. spalio 28 d. posėdžio protokolą Nr. LK-297, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2014 m. gruodžio 18 d. sprendimo Nr. T1-377 „Dėl pavadinimų gatvėms suteikimo, gatvių geografinių charakteristikų pakoregavimo ir Plungės rajono savivaldybės tarybos 2010 m. liepos 1 d. sprendimo Nr. T1-139 „Dėl pavadinimų gatvėms suteikimo“ 13. 2. punkto pripažinimo netekusiu galios“ 1.17.1. papunktį ir vietoje pavadinimo „Gilijos g.“ įrašyti pavadinimą „Pasaulio Tautų Teisuolių g.“.

Savivaldybės meras Audrius Klišonis